**До**

**РУО**

**Град ………………………………..**

**До**

**Комисията за Защита на Личните Данни**

**Град ……………………….……………..**

**ЖАЛБА**

ОТ…………………………………..…………………………………………………………………………………………………………………,

Родител на………………………………………………………………………………………………, ученик/чка от …….. клас,

В училище ……………………………………………………………………………………...., град………………………………………

**Относно:** Нарушаване на Конвенцията за правата на детето, конституционни права и свободи, както и ЗЗЛД, чрез неправомерно събиране на лични данни и създаване на емоционален и психически тормоз на учениците, с незаконен пропускателен режим в училище.

**Уважаеми Господа,**

В училището на моето дете е монтирана електронна пропускателна система през която е задължен да минава всеки един ученик. Тази система е въведена без никакво законово основание, без никаква причина и нарушава редица международни и национални нормативни документи, които сме цитирали в края на жалбата, нормативи гарантиращи правата, свободите, личното достойнство и неприкосновеност на човека.

Системата за достъп стресира учениците, защото с тях се отнасят като с престъпници или затворници. Такива системи би трябвало да пазят децата в училището от достъп на подозрителни външни лица, а не да ги карат да се чувстват като концлагеристи.

Освен психологическите травми нанасяни на децата, тази система незаконно събира техните лични данни с неясни цели и не се знае кой има достъп до тях и защо и за какво биха могли да бъдат употребени. В нарушение на куп закони и международни разпоредби, училището подлага учениците си вредни практики, които постигат само едно – много отровна и вредна за психиката на подрастващите училищна среда.

Тази пропускателна система, насилствено налагаща полицейщина спрямо децата ни, като към престъпници, противоречи на международни конвенции, Конституцията и законите.

На първо място това е противоконституционно, тъй като съгласно чл. 29 ал. 1 от КРБ никой не може да бъде подлаган на мъчение, на жестоко, безчовечно или унижаващо отношение.

Чл. 30 прогласява, че всеки има право на лична свобода и неприкосновеност и никой не може да бъде задържан, подлаган на оглед, обиск или на друго посегателство върху личната му неприкосновеност.

Съгласно чл. 32 всеки има право на защита срещу незаконна намеса в личния и семейния му живот и не може да бъде следен, фотографиран, филмиран, записван или подлаган на други подобни действия без негово знание или въпреки неговото изрично несъгласие.

Чл. 38 прогласява, че никой не може да бъде преследван или ограничаван в правата си поради своите убеждения.

Ръководството на училището не може и да ми изземва правата по чл. 47 от Конституцията, доколкото отглеждането и възпитанието на децата до пълнолетието им е право и задължение на техните родители и се подпомага от държавата.

Чл. 52 ми гарантира, че никой не може да бъде подлаган принудително на лечение и на санитарни мерки.

Съгласно чл. 53 училищното обучение е задължително и безплатно и никой не може да принуждава детето ми да ходи на училище със страх или да бъде дискриминирано, като не го допускат в училище, ако откаже унизителната проверка на пропуска. Член 6 забранява ограничения на правата или привилегии, основани на убеждения, политическа принадлежност, лично и обществено положение.

Отделно, тази пропускателна система е в разрез с изискванията на чл. 3 т. 1. От Закона за закрила на детето изискващ да се зачита и уважава личността му.

Събираните от системата биометрични данни от детето ми, без мое съгласие като родител, са в нарушение на Чл. 25в. и чл. 45 от **Закона за Защита на Личните Данни**, както и на чл. 51, забраняващ обработването на лични данни свързани със здравословното състояние.

Нежеланието на ръководството на училището да даде каквато и да било информация за системата и събираните от нея данни, изцяло нарушава чл. 54 и чл. 55 от ЗЗЛД. В случая не е ясно и кой е администратора на лични данни и дали изобщо е определен за такъв, по надлежния законов ред.

Училищното ръководство нарушава грубо и чл. 2 от **Конвенцията на ООН за правата на детето,** изискващ осигуряване закрилата на детето против всички форми на дискриминация или наказание на основание на статута, действията, изразените мнения или убеждения на неговите родители, законни настойници или членовете на неговото семейство, както и на чл. 16 прогласяващ, че никое дете не трябва да бъде подлагано на произволна или незаконна намеса в неговия личен живот, семейство, дом, нито на незаконно посегателство срещу неговата чест и репутация.

Предвид на цитираните от мен закононарушения на ръководството на училището, настоявам:

1. Да се направи проверка по случая и незабавно да бъде преустановен този пропускателен режим.

2. Техниката да бъде демонтирана и събраните досега лични данни унищожени.

3. Виновните длъжностни лица да бъдат наказани.

Дата…………………… г.

Град ……………………...

С уважение: